laion/Wikipedia-Exotic huggingface dataset:
Sindel

Sindel on enamasti kiilja ristlõikega kattelauake, mille laiemas servas on soon. Sindlid on tehtud kuuse-, männi-, haava- või lehisepuidust. Sindleid kasutatakse näiteks maaehituses katusekattematerjalina (sindelkatus), harvem ka seinakattematerjalina. kimmkatus katusepilbas puitkatus laudkatus Eesti taluarhitektuur Eesti entsüklopeedia veebis [1] (vaadatud 25.03.2013) 1981. Tehnikaleksikon. Tallinn, Valgus. Lk 459
Eric Hobsbawm

Eric John Ernest Hobsbawm (9. juunil 1917 Aleksandria – 1. oktoober 2012 London) oli Briti ajaloolane. Eric Hobsbawn sündis Egiptuses vene-poola päritolu Briti alama ja Austria alama pojana. Mõlemad vanemad olid juudid. Tema isa nimi oli Leopold Percy Obstbaum, aga vaimuliku vea tõttu sünnitunnistusel sai poja nimeks Hobsbawm. Ta kasvas üles Saksamaal, aga sellegipoolest rääkisid vanemad tema ja ta noorema õe Nancyga inglise keeles. Isa suri 1929 ja ema suri 1931. Kuid ta ei jäänud õega päris ilma peale, sest tema ema õde Gretl ja isa vend Sidney abiellusid omavahel ja lapsendasid Ericu ja Nancy. Nad kõik asusid 1933 elama Suurbritanniasse. Hobsbawm oli abielus kaks korda. Esimene abielu Muriel Seamaniga kestis 1943–1951 ja sellest sündis poeg Joshua. Teisest abielust Marlene Schwartziga sündisid tütar Julia ja poeg Andy. Hobsbawm oli pikka aega Suurbritannia Kommunistliku Partei liige, kuni see 1991 tegevuse lõpetas. Ta oli Londoni ülikooli Birkbeck College'i emeriitprofessor ning Briti Akadeemia liige. Maailmakuulsaks sai ta nelja raamatuga maailma ajaloost: "Revolutsiooniajastu 1789–1848", "Kapitaliajastu 1848–1875", "Impeeriumiajastu 1875–1914" ja "Äärmuste ajastu". Hobsbawm ei kirjutanud harjumuspärast ajalugu, ei esitanud fakte kronoloogilises järjekorras, vaid küsis põhjuste järele ja otsis seoseid. Ta kasutas rohkesti statistilisi andmeid ja teksti põimitud lühilood isikutest või sündmustest olid osa üldskeemist. Ajaloolasena oli üks teemasid, millele ta keskendus, kahe samal ajal toimuva revolutsiooni analüüs: poliitiline (Prantsuse revolutsioon) ja tööstusrevolutsioon. Ta käsitles ka nähtust, millele on andnud nime "sotsiaalne banditism" ning see tähistab olukorda, kus lihtrahvas hakkab austama ühiskonna äärealadel tegutsevaid kurjategijaid, pidades neid (tavaliselt ekslikult) vihatud keskvõimu vastu mässajateks ja revolutsionäärideks (Ned Kelly, Dick Turpin, Billy the Kid, piraadid). Ta avaldas paljudes ajakirjades artikleid ja esseesid, tegeledes selliste teemadega nagu barbaarsus uusajal, töölisliikumise probleemid ning konflikt anarhismi ja kommunismi vahel. Tema viimased publikatsioonid kandsid pealkirju "Globaliseerumine, demokraatia ja terrorism" (2007), "Impeeriumist" (2008) ja esseekogumik "Kuidas muuta maailma: Marx ja marksism 1840–2009" (2010). 2003 – Balzani auhind 2005 – valiti Jaapani Akadeemia välisliikmeks Esther Addley, "Eric Hobsbawm dies, aged 95", guardian.co.uk, 1. oktoober 2012 (nekroloog)
Tiina Jaaksoo (muusikateadlane)

Tiina Jaaksoo (aastani 1964 Tiina Priks; 1. märts 1939 Tartu – 25. aprill 2016) oli eesti muusikateadlane ja pedagoog. Ta õppis aastatel 1957–1960 Tallinna Muusikakoolis muusikateooriat, seejärel Tallinna Riiklikus Konservatooriumis muusikateaduse erialal, mille lõpetas aastal 1966 (töö "Ooperite "Vikerlased", "Kaupo" ja "Võidu hind" retsitatiivid", juhendaja Artur Vahter). Täiendas end 1980. aastatel Moskva konservatooriumi juures asuvas keskmuusikakoolis harmoonia, solfedžo ja elementaarteooria õpetamise metoodika alal ning Eesti Muusikaakadeemias praktilise harmoonia alal. Ta töötas aastatel 1966–1987 ja 1989–2003 Georg Otsa nimelises Tallinna Muusikakoolis klassikalise harmoonia, solfedžo ja elementaarteooria õpetajana; aastatel 1987–1989 oli samas direktor. Ta oli abielus informaatikateadlase Ülo Jaaksooga. Tema vend Priidu Priks on insener ja poliitik. Eesti muusika biograafiline leksikon. Eesti Entsüklopeediakirjastus. Tallinn 2008
Püsimagnet

Püsimagnet on magnet, mida püsivalt, alaliselt ümbritseb magnetväli. Püsimagnetid valmistatakse niisugusest ferromagnetilisest materjalist, millel on suur koertsitiivsus, jääkinduktsioon ja magnetiline läbitavus. Niisugusteks materjalideks on erisugused raua sulamid (nt neodüümmagnet), samuti mittemetalsed (oksiidsed) materjalid. Püsimagneti rakendustest oli esimene kompassinõel. Igapäevaelus on tuntuim külmkapimagnet. Püsimagnetina toimivaid osi võib leida mitmesugustest seadmetest (nt elektrimasinad, valjuhääldid ja mõõteriistad). Ka kõvakettal säilitavad bitte mikroskoopilised püsimagnetid. ENE 7. köide, 1994, lk 633
Aleksandr Manevski

Aleksandr Stepanovitš Manevski (vene Александр Степанович Маневский; 1. august 1824 Tallinn – 3. juuli 1884 Peterburi) oli Venemaa mereväelane, kontradmiral (1880). Manevski sündis Tallinnas. Tema isa oli Stepan Semjonovitš Manevski (surnud 1846), ema Glikerija Jakovlevna Manevskaja (surnud 1879). Tulevase admirali isa teenis 14. klassi riigiametnikuna Tallinna sõjaväeinvaliidide üksuses. 15. juunil 1838 astus Aleksandr Manevski kadetina tüürimeeste 1. poolekipaaži, mille lõpetas 7. aprillil 1846 laevastiku tüürimeeste korpuse konduktorina. Järgmisel neljal aastal oli Manevski Peterburi keiserliku jahtklubi teenistuses ja seilas peamiselt Läänemerel. 23. aprillil 1850 ülendati ta laevastiku tüürimeeste korpuse praporštšikuks ja viidi korvetil "Olivutsa" teenima Kaug-Itta. Seal anti talle 11. aprillil 1851 mitšmani auaste ja ta määrati 27. mereväeekipaaži koosseisu. Augustis-septembris 1851 osales ta Petropavlovski sadamas esimese järgu kapteni Gennadi Nevelskoi juhitud Amuuri ekspeditsioonile varustuse tarnimises. Sel ajal tutvus ta teise silmapaistva mereväelase ja ränduri Aleksandr Petroviga. 3. juunil 1853 anti talle leitnandi auaste ning aastatel 1853–1854 oli ta komandöriks kuunaril "Anadõr", mis kurseeris Petropavlovski ja Kamtšatka jõe suudme vahel. Krimmi sõja ajal osales Aleksandr Manevski Petropavlovski kaitsmisel. 1855. aastal oli ta komandöriks transpordilaeval "Dvina", mis aitas evakueerida Petropavlovski garnisoni Amuuri jõe suudmesse ja sattus ka De-Kastri lahes vaenlasega tulevahetusse. 11. juunil 1856 viidi Manevski üle 8. mereväeekipaaži koosseisu ja septembris 1857 pöördus ta transpordilaeval "Dvina" tagasi Kroonlinna. Sinna ei jäänud ta kauaks, sest juba 6. jaanuaril 1858 viidi ta üle Siberi mereväeekipaaži ja siirdus taas Kaug-Itta, kus teenis lootsilaeva komandörina Amuuri jõel ja De-Kastri lahes. Aastatel 1859–1862 oli ta transpordilaeva "Baikal" komandör, pidades valveteenistust Olga lahel ja korraldades Olga sõjaväeposti ehitamistöid. 21. juunist 1861 kuni 20. augustini 1862 oli ta ühtlasi ka Olga sõjaväeposti komandör. 1. jaanuaril 1863 ülendati Manevski kaptenleitnandiks ja viidi sama aasta 31. oktoobril üle Balti laevastiku teenistusse, kus temast sai suurtükipaadi "Lava" komandör. 1. jaanuaril 1871 ülendati ta 2. järgu kapteniks ja 9. märtsist 1872 määrati Peterburi sõjasadama ekipaažimeistriks. 25. mail 1873 määrati ta tööle mereväe vanglasüsteemi, kus ta alustas karjääri vanglaülema abina ja tõusis peagi vanglaülemaks. Sellel ametikohal töötas ta kuni 19. maini 1880, mil ta saadeti kontradmirali auastmes erru. Manevskit autasustati teenistuse kestel Püha Vladimiri ordeni IV järguga, Püha Anna ordeni II järguga ja Püha Stanislavi ordeni II järguga. Ta suri neli aastat pärast erruminekut Peterburis ja maeti oma sünnilinna Tallinna Aleksander Nevski kalmistule. Manevski nime kannavad neem Olga lahes ja Olga lahe kõrval asuv abajas. Kontra-admiral Aleksandr Manevski[alaline kõdulink] Haudi: kalmistute register. Vaadatud 25. märtsil 2013. Первооткрыватели и первооснователи Приморья Приморский край России. Vaadatud 25. märtsil 2013.
Eureka (Colorado)

Eureka on kummituslinn ja endine kaevandusasula Ameerika Ühendriikides Colorados San Juani maakonnas. Linn asub piki Animasi jõge Silvertoni ja Animas Forksi vahel. 1875 avati Eurekas postkontor. 1896 jõudis asulasse raudtee. Asula peamised tööandjad olid kaevandus ja saeveski. Esialgne saeveski suleti ja lammutati. 1910 suleti ka läheduses olevas Animas Forksis saeveski (selle nimi oli Gold Prince Mill). 1917 Gold Prince Mill demonteeriti ja koliti Eurekasse, kus oli mõnevõrra parem kliima ja mis asus lähemal Silvertonile, mille kaudu käis ühendus ülejäänud maailmaga. Eureka asus ka madalamal (3006 m kõrgusel merepinnast, Animas Forks oli umbes 3400 m kõrgusel). Saeveski sai uueks nimeks Sunnyside Mill. Kuid 1939 suleti ka Sunnyside Mill ja pärast seda jäi Eureka kiiresti inimtühjaks. Tänapäeval on Eurekast säilinud kruusateed, aga majadest on näha üksnes nende kunagised asukohad. Ainus säilinud hoone on kunagine vangla.
Keskriigid

Keskriigid ehk Nelikliit (saksa keeles Mittelmächte, ungari keeles Központi hatalmak, bulgaaria keeles Централни сили, türgi keeles İttifak Devletleri) oli Esimese maailmasõja aegne sõjaline liit. Liikmesriigid sõdisid Suurbritanniaga, Prantsusmaaga ja Venemaaga, mis vastavalt omavahelistele kokkulepetele olid moodustanud Antandi. Saksamaa Austria-Ungari Osmanite riik Bulgaaria (liitus 1915) Keskriikide hulgas oli algul ka Itaalia, mis hiljem asus pooldama Antanti.
Heureka

Heureka (vanakreeka ηὕρηκα , "olen leidnud") tähendab järgmist: "Heureka!" on pärimuse järgi Archimedese hüüatus Teaduskeskus Heureka Vantaas Heureka, Soome ansambel "Heureka", Maarja Kangro luulekogu Eureka
Middleton (Colorado)

Middleton on asula San Juani maakonnas Colorado osariigis Ameerika Ühendriikides. Middleton asub 2985 meetri (9793 jala) kõrgusel üle merepinna. Middleton on saanud nime selle järgi, et asus Howardsville ja Eureka vahel. Esimest korda nimetati Middletoni 1883. aastal. Aastate jooksul kasvasid Howardsville ja Eureka nii suureks, et Middletonis elanud inimesed kolisid neisse linnadesse ja linn jäeti maha.
Middleton

Middleton võib tähendada järgmist: Middleton, asula USA Colorado osariigis Middleton, linn USA Idaho osariigis Middleton, asula USA Wisconsini osariigis Middleton, riff Korallimere saartel Middleton, perekonnanimi Anthony Middleton, inglise roomakatoliku preester ja märter Burr Middleton, USA filminäitleja Charles Middleton, USA filminäitleja George Middleton, inglise ratsanik Catherine Middleton, Suurbritannia printsi Williami abikaasa Robert Middleton, USA filmi- ja seriaalinäitleja Stanley Middleton, Briti kirjanik
Needleton

Needleton on Ameerika Ühendriikides Colorado osariigis San Juani maakonnas olev kohaliku omavalitsuseta territoorium. Needleton oli raudteepeatus, mida haldas Denveri ja Rio Grande Lääne Raudteekompanii. Needletoni postkontor avati 1882. aasta mais ja suleti 1919. aasta jaanuaris. 1927. aastal uhtus Needletoni raudteejaama ära üleujutus. Tänapäeval on Needleton nõudepeatus, mida haldab Durango ja Silvertoni Kitsarööpmeline Raudteekompanii. Raudteepeatus asub 2523 m üle merepinna. Nõudepeatusest põhjas asuv puidust veepaak on üks kahest järelejäänust Durango ja Silvertoni vahel. Needleton on populaarne koht lähtekoht matkamiseks Needle'i mägedesse.
Hugo Daniel Ernst Hoffmann

Hugo Daniel Ernst Hoffmann (1. august 1873 Väike-Maarja – 30. juuni 1943 Schroda) oli baltisaksa päritolu Eesti arst. Ta lõpetas Tallinna toomkooli ja seejärel kubermangu gümnaasiumi. Seejärel astus ta Tartu Ülikooli arstiteaduskonda, mille lõpetas aastal 1898 arsti astmega. Pärast ülikooli lõpetamist asus ta tööle Tallinnas Diakonisside Asutise haiglas kirurgina ja kõrva-nina-kurguarstina. Aastal 1900 täiendas ta end Berliinis ja promoveerus seal, omandades dr. med. kraadi. Aastatel 1900–1902 oli ta privaatassistent Greiffenhageni haiglas, seejärel vabapraktik ja jälle Diakonisside Asutise arst. Aastast 1903 oli ta Diakonisside Asutise haigla ülemarst. Aastal 1939 repatrieerus ta koos perega Saksamaale, kus ta aastal 1943 Schrodas (praegu Środa Wielkopolska Środa Wielkopolska maakonnas Suur-Poola vojevoodkonnas) suri. Nii tema isa Heinrich Ferdinand Hoffmann kui ka emapoolne vanaisa Dietrich Georg Mickwitz olid Koeru koguduse õpetajad, vend Heinrich Richard Hoffmann oli misjonärina Indias, aastatel 1920–1934 oli Ridala Püha Maarja Magdaleena koguduse õpetaja; vend Arthur Friedrich Wilhelm Hoffmann oli 1904–1933 Viru-Jaakobi koguduse õpetaja. Vennad Ferdinand Hoffmann (1853–1912), Eduard Theodor Hoffmann (1857–1943) ja August Nikolai Christfried Hoffmann (1862–1928) olid arstid, samuti ka poeg Hein Hoffmann (s. 1920); vend Otto Konrad Ernst Hoffmann (1866–1919) oli arhitekt. Helbe Merila-Lattik. Eesti arstid 1940–1960. Lk 69.
Abja plutoon

Abja plutoon on Lõuna-Eesti aluskorras paiknev aluselise koostisega süvakivimeist koosnev štokk. Abja plutoon on umbes 10 km läbimõõduga ovaalne intrusiivne kivimkeha Lõuna-Eesti granuliitse faatsiese moondekivimeist ümbritsetud aluskorras. Abja plutooni kohale on rajatud üks puurauk. Puurauk lõikab plutooni sügavuses 550...635 m. Erinevalt enamikust ülejäänud Eesti aluskorra plutoonidest on Abja plutoon aluselise koostisega. Peamise osa plutooni koostisest moodustab tumehall keskmiseteraline osaliselt nõrgalt gneisilise tekstuuriga kvarts-montsodioriit (ränidioksiidisisaldus 49...52%). Iseloomulikuks tunnuseks on aktsessoorsete mineraalide apatiidi ja titanomagnetiidi esinemine. Kvartsmontsodioriiti lõikavad keskmise- kuni peeneteralise plagioklass-mikrokliingraniidi sooned. Graniit on kohati porfüürilise tekstuuriga, mille moodustavad idiomorfsed leelispäevakivi megakristallid. Dioriidis sisalduv plagioklass (40...50% kivimi koostisest) on reeglina andesiinile vastava keemilise koostisega (An33...39). Dioriit koosneb peale plagioklassi veel küünekivist (10...20%), biotiidist (10...20%) ja väheses koguses ka kvartsist ja K-päevakivist. Aktsessoorsete mineraalide osatähtsus on suur. Tüüpilisteks aktsessoorseteks mineraalideks on apatiit (2...5%), titanomagnetiit (2...6%), titaniit (1%), tsirkoon, monatsiit ja allaniit. Tsirkooni kristallide U-Pb meetodil põhinev dateering annab plutooni vanuseks 1635±7 Ma. Seega kuulub plutoon koos teiste Eesti aluskorda lõikavate intrusiivsete kivimkehadega Subjotnia (Paleoproterosoikumi) kivimkompleksi, mis geokronoloogiliselt vastab Statheri ajastule. Plutoon on moodustunud Svekofenni kurrutusele järgnenud riftistumise käigus. Juho Kirs, Valter Petersell. 1994. Age and geochemical character of plagiomicrocline granite veins in the Abja gabbro-dioritic massif. Acta Comment. Univ. Tartuensis. 561, 3-29.
Mehhaniseerimine

Mehhaniseerimine on protsess, mille käigus inimese kehaline ja vaimne töö asendatakse masinate tööga. Mehhaniseerimise peaeesmärgid on tööviljakuse suurendamine ning inimese vabastamine raskete, töömahukate ja väsitavate tööoperatsioonide sooritamisest. Eestis loetakse põllumajanduse mehhaniseerimise alguseks aastat 1797, kui kasutati hobuajamiga käitatavat viljapeksumasinat. Automatiseerimine Eesti kirjakeele seletussõnaraamat, 2009. [1] (vaadatud 25.03.2013) 1981. Tehnikaleksikon. Tallinn, Valgus. Lk 308 https://web.archive.org/web/20140908110941/http://files.ene.test.finestmedia.ee/ENE%205.%20k%C3%B6ide.%20Maap%E2%80%93Pair%20%281973%29/NENE5_page_0126.jpg (vaadatud 25.03.2013) Eesti maaelu entsüklopeedia (L–Ü), 2009. Tallinn: Eesti Entsüklopeediakirjastus. Lk 99
Soojustehnika

Soojustehnika on rakendusteadus, mis uurib soojusega seotud nähtusi; ühtlasi ka tehnikaharu, mis neid nähtusi tehnikas rakendab. Soojusenergeetika Soojusfüüsika Eesti kirjakeele seletussõnaraamat, 2009. [1] (vaadatud 25.03.2013) https://web.archive.org/web/20140908110941/http://files.ene.test.finestmedia.ee/ENE%205.%20k%C3%B6ide.%20Maap%E2%80%93Pair%20%281973%29/NENE5_page_0126.jpg (vaadatud 25.03.2013)
Elektrosüntees

Elektrosüntees ehk elektrokeemiline süntees on elektrolüüsi teel keemiliste ühendite saamine. Elektrosünteesiks kasutatakse nt anoodil toimuvaid oksüdatsioonireaktsiooni ja katoodil toimuvaid reduktsioonireaktsioone. Anoodireaktsioonides saadakse paljusid oksüdeerijaid, nt perkloorhapet HClO4, perkloraate. Elektrosünteesi oluline valdkond on orgaaniliste ühendite elektrosüntees. TEA entsüklopeedia (e-väljaanne: http://www.ents.ee:81/Default.aspx?aid=11447[alaline kõdulink] (vaadatud 25.03.2013)) 1981. Tehnikaleksikon. Tallinn, Valgus. Lk 95
Garfieldi maakond (Colorado)

Garfieldi maakond (Garfield County) on maakond USA-s Colorado osariigi lääneosas. Läänes piirneb maakond Utah' osariigiga. Maakonna halduskeskus on Glenwood Springs ja suurim linn Rifel. Maakonna pindala on 7660 km². Veepindala on 21km². Elanike arv oli 2020. aasta rahvaloenduse järgi 61 685. Aastal 2010 oli elanikke 56 389 ja 2000. aastal 43 791. Maakond on nime saanud USA presidendi James Garfieldi auks. Rio Blanco maakond (põhjas) Routti maakond (kirdes) Eagle'i maakond (idas) Pitkini maakond (kagus) Mesa maakond (lõunas) Grandi maakond (Utah) (edelas) Uintah' maakond (Utah) (loodes) Maakond moodustati 1883 Summiti maakonna osast ning on oma algsed piirid säilitanud nagu ka loodes asuv Rio Blanco maakond. Carbonate (kummituslinn, 0 elanikku) Carbondale (6434 elanikku 2020. aasta rahvaloenduse kohaselt) Glenwood Springs (9963 elanikku) New Castle (5758 elanikku) Parachute (1390 elanikku) Rifle (10,437 elanikku) Silt (3271 elanikku) Garfieldi maakonnas oli 43 791 inimest, 16 229 leibkonda ja 11 279 perekonda. Rahvastikutihedus oli 6 in/km². Elamuühikuid (housing units) oli 17 336 (keskmine tihedus 2/km²). Rassiline koosseis oli järgmine: valgeid 89,96% mustanahalisi 0,45% põlisameeriklasi 0,71% aasialasi 0,44% Vaikse ookeani saarte rassist 0,08% teistest rassidest 6,53% kahest või enam rassist 1,84% Ladinaameeriklasi (sõltumata rassist) oli 16,67%. 16 229 leibkonna seas oli 37,20% neid, kus oli alla 18-aastasi lapsi; 57,60% koos elavaid abielupaare; 7,80% neid, kus oli ilma abikaasata naine; 30,50% neid, mis ei olnud perekonnad. 22,80% kõigist leibkondadest koosnes üksikutest ja 6,30% leibkondadest oli mõni üksi elav vähemalt 65-aastane inimene. Leibkonnas oli keskmiselt 2,65 inimest ja perekonnas keskmiselt 3,11 inimest. Elanikud jagunesid ealiselt nii: 27,10% alla 18-aastasi; 9,00% 18–24-aastasi; 33,00% 25–44-aastasi; 22,10% 45–64-aastasi; 8,80% üle 65-aastasi. Ea mediaan oli 34 aastat. Iga 100 naissoost inimese kohta tuli 105,60 meessoost inimest. Iga 100 vähemalt 18-aastase naise kohta tuli 105,00 meest. Leibkonna aastasissetuleku mediaan oli 47 016 dollarit, perekonna sissetuleku mediaan 53 840 dollarit. Meeste sissetuleku mediaan oli 37 554 dollarit, naistel 27 280 dollarit. Sissetulek elaniku kohta oli 21 341 dollarit. 7,50% elanikkonnast ja 4,60% perekondadest elas allpool vaesuspiiri. Kogu elanikkonnast elas allpool vaesuspiiri 8,10% alla 18-aastasi ja 5,50% üle 65-aastasi. Interstate 70 U.S. Route 6 State Highway 13 State Highway 82 State Highway 133 State Highway 139 State Highway 325 Flat Tops Wilderness Grand Mesa metsakaitseala Harvey Gap State Park Rifle Falls State Park Rifle Gap State Park Routti metsakaitseala White Riveri metsakaitseala Colorado jõgi Crystali jõgi Roaring Forki jõgi 2020 United States Census, vaadatud 1.01.2022. Garfieldi maakonna koduleht (inglise keeles)
Glenwood Springs

Glenwood Springs on linn Ameerika Ühendriikides Colorado osariigis, Garfieldi maakonna halduskeskus ja suurim linn. Glenwood Springsis elas 2010. aasta rahvaloenduse järgi 9614 inimest; nad moodustasid 3216 leibkonda ja 1926 perekonda. Rahvastiku tihedus oli 622,3 in/km². Glenwood Springsi koduleht
Garfieldi maakond

Garfieldi maakond on maakond mitmes Ameerika Ühendriikide osariigis: Garfieldi maakond Colorados Garfieldi maakond Montanas Garfieldi maakond Nebraska's Garfieldi maakond Oklahomas Garfieldi maakond Utah's Garfieldi maakond Washingtonis Endised maakonnad Garfieldi maakond Kansases
Sucotto järv

Sucotto järv (itaalia keeles Lago Sucotto) on veehoidla Põhja-Itaalias Lombardia maakonnas Bergamo provintsis Valgoglios. Orobia Alpides Serio jõe orus 1854 meetri kõrgusel merepinnast asuva järve pindala on 1,3 km², suurim sügavus 9 meetrit. Lisaks Sucotto järvele asuvad umbes 50 kilomeetri pikkuses Serio orus veel järgmised veehoidlad: Aviasco, Campelli, Nero ja Cernello. Sucotto järve pais Vaade järvele idast Vaade talvisele järvele Vastavalt SOIUSA määratlusele.  Sucotto järv – pildid, videod ja helifailid Wikimedia Commonsis
Aviasco järv

Aviasco järv (itaalia keeles Lago di Aviasco) on veehoidla Põhja-Itaalias Lombardia maakonnas Bergamo provintsis Valgoglios. Orobia Alpides Serio jõe orus 2070 meetri kõrgusel merepinnast asuva järve pindala on 7,8 hektarit. Lisaks Aviasco järvele asuvad umbes 50 kilomeetri pikkuses Serio orus veel järgmised veehoidlad: Sucotto, Campelli, Nero ja Cernello. Vaade veehoidlale edelast Aviasco järve pais Vastavalt SOIUSA määratlusele.  Aviasco järv – pildid, videod ja helifailid Wikimedia Commonsis
Andmetöötlus

Andmetöötlus (inglise data processing) on andmete (inglise k data) sihipärane toimetamine, mille eesmärk on teadmiseni (informatsioon, info) jõudmine.[viide?] Andmetöötluse toimingud on kogumine, dokumenteerimine, korrastamine, struktureerimine, säilitamine, kohandamine ja muutmine, päringute tegemine, lugemine, kasutamine, edastamise, levitamise või muul moel kättesaadavaks tegemise teel avalikustamine, ühitamine või ühendamine, piiramine, kustutamine või hävitamine. Tänapäeval rakendatakse andmetöötluseks automaattöötlusvahendeid, milleks on arvutid ja arvutisüsteemid. Andmed Andmebaas Informatsioon Lisp SQL Suurandmed "Euroopa Komisjon. Milles seisneb andmetöötlus?". Vaadatud 22.10.2018. Andmekogude seadus
Voolik

Voolik on painduvast materjalist (hrl kummist, kummeeritud riidest, plastist) toru, millega teisaldatakse vedelikku, gaasi, puist- või püdelat ainet. Sõltuvalt vooliku ehitusest ja töötingimustest eristatakse suru- (vedelikku vms teisaldatakse surve all) ja imivoolikuteks (voolikus tekitatakse hõrendus). Toru Eesti kirjakeele seletussõnaraamat, 2009. [1] (vaadatud 25.03.2013) 1981. Tehnikaleksikon. Tallinn, Valgus. Lk 582
Cernello järv

Cernello järv (itaalia keeles Lago Cernello) on veehoidla Põhja-Itaalias Lombardia maakonnas Bergamo provintsis Valgoglios. Orobia Alpides Serio jõe orus 1958 meetri kõrgusel merepinnast asuva järve pindala on 30 hektarit, suurim sügavus 4 meetrit. Lisaks Cernello järvele asuvad umbes 50 kilomeetri pikkuses Serio orus veel järgmised veehoidlad: Sucotto, Aviasco, Nero ja Campelli. Vastavalt SOIUSA määratlusele.
Nero järv (Bergamo)

Nero järv (itaalia keeles Lago Nero 'must järv') on veehoidla Põhja-Itaalias Lombardia maakonnas Bergamo provintsis Valgoglios. Orobia Alpides Serio jõe orus 2014 meetri kõrgusel merepinnast asuva järve pindala on 16 hektarit, suurim sügavus 32 meetrit, valgala suurus 283 km². Lisaks Nero järvele asuvad umbes 50 kilomeetri pikkuses Serio jõe orus veel järgmised veehoidlad: Sucotto, Campelli, Cernello ja Aviasco. Vastavalt SOIUSA määratlusele.  Nero järv – pildid, videod ja helifailid Wikimedia Commonsis
Malachi Throne

Malachi Throne (1. detsember 1928 – 13. märts 2013) oli USA näitleja. Malachi Throne andmekogus IMDb (inglise) 'Batman' Villain Malachi Throne dies at 84, Hollywood Reporter, 16. märts 2013
Donald Pleasence

Donald Henry Pleasence (5. oktoober 1919 Worksop, Inglismaa – 2. veebruar 1995 Saint-Paul-de-Vence, Prantsusmaa) oli inglise näitleja. Pleasence sündis Inglismaal Nottinghamshire'i krahvkonnas Worksopis. Teatrinäitlejana tegi ta debüüdi 1939. aastal. Teise maailmasõja ajal teenis ta Suurbritannia kuninglikus õhuväes. Sõja ajal oli ta aasta aega sakslaste käes vangis. Üks tema tuntumaid teatrirolle oli 1960. aastal Londonis Arts Theatre'is etendatud Harold Pinteri lavastuses "Majahoidja" ("The Caretaker"), kus ta kehastas manipuleerivat hulkurit Daviesi. Sama rolli esitas ta 1961. aastal ka New Yorgis Broadwayl ning rolli eest pälvis ta parima meespeaosatäitja Tony auhinna nominatsiooni. Seda rolli esitas ta ka 1963. aastal valminud samanimelises filmis ning teatris uuesti 1991. aastal Londonis. Filmidebüüdi tegi ta 1954. aastal. Ta mängis enam kui 40 aasta jooksul rohkem kui 200 filmis. Tema tuntumad osatäitmised on muu hulgas "Halloweeni" filmisarjas, James Bondi filmis "Elad vaid kaks korda" ("You Only Live Twice"; 1967) ning filmides "Suur põgenemine" ("The Great Escape"; 1963) ja "Ummik" ("Cul-de-sac"; 1966). 1994. aastal sai ta näitlejatöö eest Briti impeeriumi ordu ohvitseriks. Donald Pleasence. Encyclopædia Britannica. Vaadatud 24.3.2017 Donald Pleasence andmekogus IMDb (inglise) Donald Pleasence TCM.com lehel
Joey King

Joey Lynn King (sündinud 30. juulil 1999 Los Angeleses) on Ameerika Ühendriikide näitleja. Joey King andmekogus IMDb (inglise)